Boburiylar imperiyasi bayroqlari. Boburiylar imperiyasida bir qator bayroqlar mavjud boʻlgan. Boburiylarning asosiy imperatorlik standarti "alam (علم)" boʻlgan. Asosiy rang toʻq yashil boʻlgan. Bayroqlarda koʻpincha sher va quyosh tasvirlangan ("Shir-u-khurshid" شیر و خورشید). Boburiylarning "alamdan" foydalanishi Temur davridan odat boʻlib qolgan. Imperator bayrogʻi taxtning oʻng tomonida turgan. Boburiylar imperiyasida urush bayrogʻi va tinchlik paytidagi bayroqlar alohida edi. Ammo ikkalasi ham bir-birga oʻxshash boʻlgan, yaʼni toʻq yashil rangda. Urush bayrogʻida Amir Temur bayrogʻida boʻlganidek tillarang halqa (boburiy bayrogʻida quyosh koʻrinishidagi halqa), arslon bor edi va bu bayroq uchburchak shaklda boʻlgan. Imperatorlik muhri aylana shaklda boʻlgan. Boburiylarning 1857-yildagi bayrogʻi ham toʻq yashil rangda boʻlgan. Va unda islom ramziga aylangan tilla rangidagi hilol tasvirlangan.